钦定古今图书集成/历象汇编/岁功典/第080卷 > 《春秋繁露》 > 五行逆顺篇
## 钦定古今图书集成/历象汇编/岁功典/第080卷 > 《春秋繁露》 > 五行逆顺篇

水者冬藏至阴也。宗庙祭祀之始，敬四时之祭，禘祫
昭穆之序，天子祭天，诸侯祭土，闭门闾，大搜索，断刑
罚，执当罪，饬关梁，禁外徙，恩及于水，则醴泉出，恩及
介虫，则鼋鼍大为，灵龟出。如人君简宗庙，不祷祀，废
祭祀，执法不顺，逆天时则病流肿，水胀痿痹，孔窍不
通，咎及于水，雾气冥冥，必有大水，水为民害，咎及介
虫，则龟深藏鼋鼍呁。